CELEX: 32016D0446
Language: bg
Date: 2016-03-23 00:00:00
Title: Решение (ОВППС) 2016/446 на Съвета от 23 март 2016 година за изменение и удължаване на срока на действие на Решение 2013/34/ОВППС на Съвета за военна мисия на Европейския съюз в подкрепа на обучението на въоръжените сили на Мали (EUTM Мали)

24.3.2016   
               
               
                  BG
               
               
                  Официален вестник на Европейския съюз
               
               
                  L 78/74
               
            РЕШЕНИЕ (ОВППС) 2016/446 НА СЪВЕТА
      от 23 март 2016 година
      за изменение и удължаване на срока на действие на Решение 2013/34/ОВППС на Съвета за военна мисия на Европейския съюз в подкрепа на обучението на въоръжените сили на Мали (EUTM Мали)
      СЪВЕТЪТ НА ЕВРОПЕЙСКИЯ СЪЮЗ,
      като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
      като взе предвид предложението на върховния представител на Съюза по въпросите на външните работи и политиката на сигурност,
      като има предвид, че:
      
                  (1)
               
               
                  На 17 януари 2013 г. Съветът прие Решение 2013/34/ОВППС (1) за военна мисия на Европейския съюз в подкрепа на обучението на въоръжените сили на Мали (EUTM Мали).
               
            
                  (2)
               
               
                  На 18 февруари 2013 г. Съветът прие Решение 2013/87/ОВППС (2) за стартиране на EUTM Мали.
               
            
                  (3)
               
               
                  След стратегическия преглед Комитетът по политика и сигурност препоръча мандатът на EUTM Мали да бъде адаптиран и удължен със срок от две години до 18 май 2018 г.
               
            
                  (4)
               
               
                  Освен това е необходимо да се определи референтната сума, предвидена за покриване на разходите, свързани с EUTM Мали, за периода от 19 май 2016 г. до 18 май 2018 г.
               
            
                  (5)
               
               
                  Решение 2013/34/ОВППС следва да бъде съответно изменено,
               
            ПРИЕ НАСТОЯЩОТО РЕШЕНИЕ:
      Член 1
      Решение 2013/34/ОВППС на Съвета се изменя, както следва:
      
                  1)
               
               
                  В член 1 параграфи 1и 2 се заменят със следното:
                  „1.   Съюзът провежда военна мисия за обучение в Мали („EUTM Мали“), за предоставяне в на обучение и напътствия на въоръжените сили на Мали, действащи под контрола на легитимни граждански органи, с цел да допринесе за възстановяване на военния им капацитет с оглед да им се предостави възможност да провеждат военни операции, насочени към възстановяване на териториалната цялост на Мали и за намаляване на заплахата от терористични групи. EUTM Мали не участва в бойни операции. Действията на мисията достигат до завоя на река Нигер, включително общините Гао и Тимбукту,
                  2.   Целта на EUTM Мали е да се отговори на оперативните нужди на въоръжените сили на Мали чрез осигуряване на:
                  
                              а)
                           
                           
                              подпомагане на обучението в полза на въоръжените сили на Мали;
                           
                        
                              б)
                           
                           
                              обучение и напътствия по отношение на командването и контрола, логистичната верига и човешките ресурси, както и обучение по международно хуманитарно право, защита на гражданското население и правата на човека;
                           
                        
                              в)
                           
                           
                              принос, при поискване от страна на Мали и в координация с MINUSMA, за процеса на разоръжаване, демобилизация и реинтеграция в рамките на мирното споразумение, чрез предоставянето на обучение с цел да се улесни възстановяването на приобщаващи въоръжени сили на Мали;
                           
                        
                              г)
                           
                           
                              подкрепа на процеса на Г-5 Сахел в рамките на дейностите на EUTM Мали в подкрепа на въоръжените сили на Мали, чрез принос за засилване на координацията и оперативната съвместимост с националните въоръжени сили на държавите от Г-5 Сахел.“
                           
                        
            
                  2)
               
               
                  В член 10 параграф 2 се заменя със следното:
                  „2.   Референтната сума, предназначена за общите разходи на EUTM Мали за периода от 19 май 2016 г. до 18 май 2018 г., е 33 400 000 EUR. Процентът от референтната сума, посочен в член 25, параграф 1 от Решение (ОВППС) 2015/528 на Съвета (*), е 60 %, а процентът за задълженията, посочени в член 34, параграф 3 от посоченото решение, е 10 %.
                  
                     (*)  Решение (ОВППС) 2015/528 на Съвета от 27 март 2015 година за създаване на механизъм за администриране на финансирането на общите разходи за операциите на Европейския съюз с военни последици или последици в областта на отбраната (Athena) и за отмяна на Решение 2011/871/ОВППС (ОВ L 84, 28.3.2015 г., стр. 39).“;"
						
               
            
                  3)
               
               
                  В член 12 параграф 2 се заменя със следното:
                  „2.   Мандатът на EUTM Мали приключва на 18 май 2018 г.“
               
            Член 2
      Настоящото решение влиза в сила в деня на приемането му.
      
         Съставено в Брюксел на 23 март 2016 година.
         
            
               За Съвета
            
            
               Председател
            
            A.G. KOENDERS
         
      
      
         (1)  Решение 2013/34/ОВППС на Съвета от 17 януари 2013 г. за военна мисия на Европейския съюз в подкрепа на обучението на въоръжените сили на Мали (EUTM Мали) (ОВ L 14, 18.1.2013 г., стр. 19).
      
         (2)  Решение 2013/87/ОВППС на Съвета от 18 февруари 2013 г. за стартиране на военна мисия на Европейския съюз в подкрепа на обучението на въоръжените сили на Мали (EUTM Мали) (ОВ L 46, 19.2.2013 г., стр. 27).